Adhedhasar dhéfinisi, rong atom kanthi gunggung proton kang idhentik ing intiné kalebu jroning unsur kimia kang padha. Atom kanthi gunggung proton padha nanging kanthi gunggung neutron béda iku loro isotop béda saka sawijining unsur kang padha. Minangka contoné, kabèh hidrogen duwé proton siji, nanging ana siji isotop hidrogen kang ora duwé neutron (hidrogen-1), sawijining isotop kang duwé siji neutron (deuterium), loro neutron (tritium), lsp. Hidrogen-1 iku wangun isotop hidrogen kang paling umum. Sok-sok dhèwèké diarani minangka protium.[51] Kabèh isotop unsur kang duwé nomor atom luwih gedhé saka 82 asifat radhioaktif.[52][53]